не може да бъде окончателен или правно обвързващ, а се дава единствено с информативна цел, освен ако не е предвидено друго в техните вътрешни законови и подзаконови актове.
 3. По искане на една от страните другата страна незабавно предоставя информация и отговаря на въпроси, отнасящи се до всяка една действаща или предложена мярка с общо приложение, за която отправящата искането страна счита, че би могла да засегне прилагането на настоящото споразумение, независимо от това дали отправящата искането страна е била уведомена предварително за тази мярка.
 4. Всяка от страните поддържа или създава подходящи механизми за заинтересованите лица в стремежа да се намира ефикасно разрешение на проблемите на заинтересованите лица от другата страна, които биха могли да произтекат от прилагането на мерките с общо приложение и от административните производства по член 285 от настоящото споразумение. Тези механизми са лесно достъпни, ограничени във времето, ориентирани към постигането на конкретни резултати и прозрачни. Те не засягат нито една процедура по обжалване или преразглеждане, която страните установяват или поддържат. Освен това те не засягат правата и задълженията на страните съгласно глава 14 (Уреждане на спорове) и глава 15 (Медиация) от дял IV от настоящото споразумение.
 Член 285
 Административни производства
 Всяка страна изпълнява по последователен, безпристрастен и разумен начин всички мерки с общо приложение, посочени в член 281 от настоящото споразумение. За тази цел при прилагането на посочените мерки спрямо конкретни лица, стоки, услуги или предприятия на другата страна, всяка от страните:
 а)
 се стреми да предостави на заинтересованите лица от другата страна, които са пряко засегнати от дадено производство, с разумно предизвестие в съответствие със своите процедури за започване на производство, включително описание на естеството на производството, посочване на правното основание, по силата на които е започнато производството и общо описание на всички спорни въпроси;
 б)
 предоставя на такива заинтересовани лица разумна възможност за представяне на факти и доводи в подкрепа на техните позиции преди предприемането на окончателно административно действие, когато времето, естеството на производството и общественият интерес позволяват това; и
 в)
 гарантира, че прилаганите от нея процедури са на основание на нейното вътрешно законодателство и са в съответствие с него.
 Член 286
 Преразглеждане и обжалване
 1. Всяка от страните създава или поддържа съдилища или други независими правораздавателни органи, включително по целесъобразност квазисъдебни или административни съдилища, или процедури с цел извършване на незабавно преразглеждане и, когато има основания за това, коригиране на административно действие в области от обхвата на настоящото споразумение. Такива съдилища, правораздавателни органи или процедури са безпристрастни и независими от службата или органа, оправомощени да извършват административното правоприлагане, и нямат съществен интерес към резултата от разглеждания въпрос.
 2. Всяка от страните гарантира, че във всички такива съдилища или правораздавателни органи или в рамките на тези процедури на страните по производството е предоставено правото на:
 а)
 разумна възможност за подкрепа или защита на техните съответни позиции; и
 б)
 решение, основано на доказателствата и представената документация или, ако това се изисква от нейното законодателство, документацията, събрана от административния орган.
 3. Всяка от страните гарантира, че решението, подлежащо на обжалване или допълнително преразглеждане съгласно предвиденото